CELEX: 32018D1099
Language: hu
Date: 2018-08-01 00:00:00
Title: A Bizottság (EU) 2018/1099 végrehajtási határozata (2018. augusztus 1.) a 2003/85/EK tanácsi irányelv XI. mellékletének a ragadós száj- és körömfájás élő vírusának kezelésére feljogosított nemzeti laboratóriumok jegyzéke tekintetében történő módosításáról és az (EU) 2018/136 bizottsági végrehajtási határozatnak a ragadós száj- és körömfájással foglalkozó uniós referencialaboratórium kijelölése tekintetében történő módosításáról (az értesítés a C(2018) 4987. számú dokumentummal történt) (EGT-vonatkozású szöveg.)

3.8.2018   
               
               
                  HU
               
               
                  Az Európai Unió Hivatalos Lapja
               
               
                  L 197/11
               
            
         A BIZOTTSÁG (EU) 2018/1099 VÉGREHAJTÁSI HATÁROZATA
         (2018. augusztus 1.)
         a 2003/85/EK tanácsi irányelv XI. mellékletének a ragadós száj- és körömfájás élő vírusának kezelésére feljogosított nemzeti laboratóriumok jegyzéke tekintetében történő módosításáról és az (EU) 2018/136 bizottsági végrehajtási határozatnak a ragadós száj- és körömfájással foglalkozó uniós referencialaboratórium kijelölése tekintetében történő módosításáról
         
            
               (az értesítés a C(2018) 4987. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelvre (1) és különösen annak 67. cikke (2) bekezdésére és 69. cikke (1) bekezdésére,
         mivel:
         
                     (1)
                  
                  
                     A 2003/85/EK irányelv a ragadós száj- és körömfájás kitörése esetén alkalmazandó minimális védelmi intézkedéseket, valamint az illetékes hatóságok és a mezőgazdasági termelői közösség betegséggel kapcsolatos tudatosságának és felkészültségének növelését célzó megelőző intézkedéseket ír elő.
                  
               
                     (2)
                  
                  
                     A 2003/85/EK irányelvben előírt megelőző intézkedések tartalmazzák azt a követelményt, miszerint a ragadós száj- és körömfájás élő vírusának kutatás, diagnosztika vagy vakcina-előállítás céljából történő kezelését csak az említett irányelv XI. mellékletében felsorolt, jóváhagyott laboratóriumok végezhetik.
                  
               
                     (3)
                  
                  
                     A 2003/85/EK irányelv XI. mellékletének A. része a ragadós száj- és körömfájás élő vírusának kutatási és diagnosztikai célból végzett kezelésére feljogosított nemzeti laboratóriumok jegyzékét tartalmazza. Az említett melléklet B. része a ragadós száj- és körömfájás élő vírusának vakcina-előállítás és az ahhoz kapcsolódó kutatások céljából végzett kezelésére feljogosított laboratóriumok jegyzékét tartalmazza.
                     Hollandia kérelmet nyújtott be a Bizottsághoz aziránt, hogy a ragadós száj- és körömfájással foglalkozó, a 2003/85/EK irányelv XI. mellékletének A. részében feltüntetett nemzeti laboratóriumának nevét szervezeti változások miatt „Wageningen Bioveterinary Research (WBVR), Lelystad”-ra változtathassa.
                     Belgium szintén kérelmet nyújtott be a bizottsághoz aziránt, hogy megváltoztathassa a ragadós száj- és körömfájással foglalkozó, a 2003/85/EK irányelv XI. mellékletének A. részében feltüntetett nemzeti laboratóriumának nevét. A ragadós száj- és körömfájással foglalkozó belga nemzeti laboratórium, az Állatgyógyászati és Agrokémiai Kutatóközpont (CODA-CERVA) 2018. április 1-jei hatállyal egyesült a Közegészségügyi Tudományos Intézettel (WIW-ISP), és az új belga szövetségi kutatóközpont, a Sciensano részévé vált. A Sciensano átvette jogelődjei – köztük a CODA-CERVA – valamennyi jogát és kötelességét.
                     Görögország kérelmet nyújtott be a bizottsághoz aziránt, hogy kiegészíthesse a ragadós száj- és körömfájással foglalkozó, a 2003/85/EK irányelv XI. mellékletének A. részében feltüntetett nemzeti laboratóriumának nevét, tekintve, hogy a szóban forgó laboratórium felelős a rickettsiák okozta fertőzések diagnosztizálásáért is.
                  
               
                     (4)
                  
                  
                     Az Egyesült Királyságban található Pirbright Institute a ragadós száj- és körömfájás tekintetében illetékes nemzeti referencialaboratórium feladatainak megfelelő szolgáltatásokat nyújt Bulgária, az Egyesült Királyság Észtország, Finnország, Horvátország, Írország, Lettország, Litvánia, Málta, Portugália, Svédország és Szlovénia számára, és e minőségében fel van tüntetve a 2003/85/EK irányelv XI. mellékletének A. részében. Az Egyesült Királyság által az Európai Unióról szóló szerződés 50. cikke alapján tett bejelentés következtében az Egyesült Királyság 2019. március 30-tól már nem lesz az Európai Unió tagállama. A 68. cikk (2) bekezdése értelmében a Pirbright Institute 2019. március 29-ét követően már nem nyújthat a ragadós száj- és körömfájás tekintetében illetékes nemzeti referencialaboratórium feladatainak megfelelő szolgáltatásokat Bulgária, Észtország, Finnország, Horvátország, Írország, Lettország, Litvánia, Málta, Portugália, Svédország és Szlovénia számára.
                  
               
                     (5)
                  
                  
                     A jogbiztonság érdekében fontos naprakészen tartani a ragadós száj- és körömfájással foglalkozó nemzeti laboratóriumoknak a 2003/85/EK irányelv XI. mellékletének A. részében foglalt jegyzékét. Ezért módosítani kell a belgiumi, a hollandiai és a görögországi nemzeti laboratóriumok nevét, és fel kell tüntetni az Egyesült Királyság Európai Unióból való kilépésének dátumát mint azon dátumot, ameddig a Pirbright Institute a ragadós száj- és körömfájás tekintetében illetékes nemzeti referencialaboratórium feladatainak megfelelő szolgáltatásokat nyújthat más tagállamoknak, és ameddig más tagállamok igénybe vehetik a Pirbright Institute mint a ragadós száj- és körömfájás tekintetében illetékes nemzeti referencialaboratórium szolgáltatásait.
                  
               
                     (6)
                  
                  
                     A ragadós száj- és körömfájás élő vírusának vakcina-előállítás céljából végzett kezelésére feljogosított, a 2003/85/EK irányelv XI. mellékletének B. részében feltüntetett laboratóriumát érintő szervezeti változások nyomán Hollandia kérelmet nyújtott be a Bizottsághoz a területén található említett laboratórium nevének „Boehringer Ingelheim Animal Health Netherlands B.V.”-re történő megváltoztatása iránt.
                  
               
                     (7)
                  
                  
                     A 2003/85/EK irányelv XI. mellékletét ezért ennek megfelelően új melléklettel kell felváltani.
                  
               
                     (8)
                  
                  
                     Az (EU) 2018/136 bizottsági végrehajtási határozat (2) a Nemzeti Élelmiszer-, Környezet- és Munkabiztonsági Ügynökség (ANSES) állategészségügyi laboratóriuma (Maisons-Alfort, Franciaország), valamint az Állatgyógyászati és Agrokémiai Kutatóközpont (CODA-CERVA, Uccle, Belgium) által alkotott ANSES & CODA-CERVA konzorciumot jelölte ki a ragadós száj- és körömfájással foglalkozó uniós referencialaboratóriumnak. A szóban forgó végrehajtási határozatot módosítani kell annak érdekében, hogy az a CODA-CERVA helyett a Sciensanóra hivatkozzon. Az (EU) 2018/136 végrehajtási határozatot ezért ennek megfelelően módosítani kell.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2003/85/EK irányelv XI. mellékletének helyébe e határozat mellékletének szövege lép.
         
         
            2. cikk
            Az (EU) 2018/136 végrehajtási határozat 1. cikkének helyébe a következő szöveg lép:
            
               
                  „1. cikk
                  A Bizottság a Nemzeti Élelmiszer-, Környezet- és Munkabiztonsági Ügynökség (ANSES) állategészségügyi laboratóriuma (Maisons-Alfort, Franciaország), valamint a Sciensano szövetségi kutatóközpont egzotikus vírusokkal és különleges betegségekkel foglalkozó laboratóriuma (Uccle, Belgium) által alkotott ANSES & SCIENSANO konzorciumot határozatlan időre a ragadós száj- és körömfájással foglalkozó uniós referencialaboratóriumnak jelöli ki.”
               
            
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. augusztus 1-jén.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 306., 2003.11.22., 1. o.
         
         
            (2)  A Bizottság (EU) 2018/136 végrehajtási határozata (2018. január 25.) a ragadós száj- és körömfájással foglalkozó uniós referencialaboratórium kijelöléséről és a 92/119/EGK tanácsi irányelv II. mellékletének a sertések hólyagos betegségével foglalkozó uniós referencialaboratórium tekintetében történő módosításáról (HL L 24., 2018.1.27., 3. o.).
      
      
         
            MELLÉKLET
            A 2003/85/EK irányelv XI. melléklete helyébe a következő szöveg lép:
            „
                  
                     XI. MELLÉKLET
                     A. RÉSZ
                     
                        A ragadós száj- és körömfájás élő vírusának kezelésére feljogosított nemzeti laboratóriumok
                     
                     
                                 A tagállam, ahol a laboratórium található
                              
                              
                                 Laboratórium
                              
                              
                                 A laboratórium szolgáltatásait igénybe vevő tagállamok
                              
                           
                                 ISO-kód
                              
                              
                                 Elnevezés
                              
                           
                                 AT
                              
                              
                                 Ausztria
                              
                              
                                 Österreichische Agentur für Gesundheit und Ernährungssicherheit
                                 Veterinärmedizinische Untersuchungen Mödling
                              
                              
                                 Ausztria
                              
                           
                                 BE
                              
                              
                                 Belgium
                              
                              
                                 A Sciensano szövetségi kutatóközpont egzotikus vírusokkal és különleges betegségekkel foglalkozó laboratóriuma, Uccle
                              
                              
                                 Belgium
                                 Luxemburg
                              
                           
                                 CZ
                              
                              
                                 Cseh Köztársaság
                              
                              
                                 Státní veterinární ústav Praha, Praha
                              
                              
                                 Cseh Köztársaság
                              
                           
                                 DE
                              
                              
                                 Németország
                              
                              
                                 Friedrich-Loeffler-Institut
                                 Bundesforschungsinstitut für Tiergesundheit,
                                 Greifswald – Insel Riems
                              
                              
                                 Németország
                                 Szlovákia
                              
                           
                                 DK
                              
                              
                                 Dánia
                              
                              
                                 Danmarks Tekniske Universitet, Veterinærinstituttet, Afdeling for Virologi, Lindholm
                                 Dán Műszaki Egyetem, Állatorvosi Intézet, Virológiai Osztály, Lindholm
                              
                              
                                 Dánia
                                 Finnország
                                 Svédország
                              
                           
                                 EL
                              
                              
                                 Görögország
                              
                              
                                 Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδους Πυρετού, Ιολογικών, Ρικετσιακών και Εξωτικών Νοσημάτων, Αγία Παρασκευή Αττικής
                              
                              
                                 Görögország
                              
                           
                                 ES
                              
                              
                                 Spanyolország
                              
                              
                                 
                                             —
                                          
                                          
                                             Laboratorio Central de Sanidad Animal, Algete, Madrid
                                          
                                       
                                             —
                                          
                                          
                                             Centro de Investigación en Sanidad Animal (CISA), Valdeolmos, Madrid
                                          
                                       
                              
                                 Spanyolország
                              
                           
                                 FR
                              
                              
                                 Franciaország
                              
                              
                                 Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
                              
                              
                                 Franciaország
                              
                           
                                 HU
                              
                              
                                 Magyarország
                              
                              
                                 Nemzeti Élelmiszerlánc-biztonsági Hivatal, Állategészségügyi Diagnosztikai Igazgatóság (NÉBIH-ÁDI), Budapest
                              
                              
                                 Magyarország
                              
                           
                                 IT
                              
                              
                                 Olaszország
                              
                              
                                 Istituto zooprofilattico sperimentale della Lombardia e dell'Emilia-Romagna, Brescia
                              
                              
                                 Olaszország
                                 Ciprus
                              
                           
                                 NL
                              
                              
                                 Hollandia
                              
                              
                                 Wageningen Bioveterinary Research (WBVR), Lelystad
                              
                              
                                 Hollandia
                              
                           
                                 PL
                              
                              
                                 Lengyelország
                              
                              
                                 Zakład Pryszczycy Państwowego Instytutu Weterynaryjnego – Państwowego Instytutu Badawczego, Zduńska Wola
                              
                              
                                 Lengyelország
                              
                           
                                 RO
                              
                              
                                 Románia
                              
                              
                                 Institutul de Diagnostic și Sănătate Animală, București
                              
                              
                                 Románia
                              
                           
                                 UK
                              
                              
                                 Egyesült Királyság
                              
                              
                                 The Pirbright Institute
                              
                              
                                 Egyesült Királyság
                                 Bulgária (1)
                                 
                                 Észtország (1)
                                 
                                 Finnország (1)
                                 
                                 Horvátország (1)
                                 
                                 Írország (1)
                                 
                                 Lettország (1)
                                 
                                 Litvánia (1)
                                 
                                 Málta (1)
                                 
                                 Portugália (1)
                                 
                                 Svédország (1)
                                 
                                 Szlovénia (1)
                                 
                              
                           B. RÉSZ
                     
                        A ragadós száj- és körömfájás élő vírusának vakcina-előállítás céljából végzett kezelésére feljogosított laboratóriumok
                     
                     
                                 A tagállam, ahol a laboratórium található
                              
                              
                                 Laboratórium
                              
                           
                                 ISO-kód
                              
                              
                                 Elnevezés
                              
                           
                                 DE
                              
                              
                                 Németország
                              
                              
                                 Intervet International GmbH/MSD Animal Health, Köln
                              
                           
                                 NL
                              
                              
                                 Hollandia
                              
                              
                                 Boehringer-Ingelheim Animal Health Netherlands BV, Lelystad
                              
                           
                                 UK
                              
                              
                                 Egyesült Királyság
                              
                              
                                 Merial, S.A.S., Pirbright Laboratory, Pirbright (2)
                                 
                              
                           
               ”
            
               (1)  Szolgáltatások igénybevétele a 68. cikk (2) bekezdésének megfelelően 2019. március 29-ig.
            
               (2)  2019. március 29-ig érvényes.